2 hüpet tegin veel ja tagant järele võib öelda et sain selle kamaga  sõbraks. Ranits oli juba paremini seljas, nii et slaideri killimisega probleeme polnud. Pakkimisel keerasin torud rulli ja torkasin paki sisse, nii et mõlemal korral olid suht kenad ja pehmed avanemised - järsemad ikka kui minu vanal heal Ravenil, aga siiski ei midagi raju. Õhus olin julgem, keerutasin mõned korrad - näo ikka võtab ilusti maa poole, maandumised olid ilusad .. see kuppel ikka KANNAB maa kohal, sõidad natuke horisontaalselt .. siis veel nõks pidureid peale, jalad ilusti maha ja vajadusel paar  jooksusammu, et hoog päris otsa saaks. No olid lihtsalt ilusad maandumised - mul polegi kunagi varem nii ilusaid olnud. Raven on ju F-111 ja sellega lihtsalt potsatad vastu maad - rohkem või vähem elegantselt.